Banjul
Store norske leksikon,Geografi,Verdens geografi,Afrika,Gambias geografi
Banjul er hovedstad i Gambia. Byen ligger lengst i vest, på øya St. Mary ved utløpet av Gambiafloden. Byen har omkring 35 000 innbyggere, mens storbyområdet har om lag 380 000 innbyggere (2020).
Fra Banjul foregår det utførsel av jordnøtter, palmekjerner med mer. Byen har næringsmiddelindustri, turisttrafikk og anglikansk og katolsk bispesete. Lufthavnen Yundum ligger 25 kilometer sørvest for byen. Lufthavnen er utbygd av NASA som reservelandingsplass for amerikanske romfartøyer. Abuko naturreservat ligger om lag 20 kilometer sør for byen.Banjul ble grunnlagt i 1816 av britene. Frem til 1973 het byen Bathurst. Les mer i Store norske leksikon Gambia Gambias befolkning Gambias historie